b'\n_START_ARTICLE_\n\xc5\xa0achmat\xc5\xb3 kompozicij\xc5\xb3 sprendimo FIDE meistras\n_START_PARAGRAPH_\n\xc5\xa0achmat\xc5\xb3 kompozicij\xc5\xb3 sprendimo FIDE meistras  (sutr. \xc5\xa0KS FM) \xe2\x80\x93 tai sportinis vardas suteikiamas u\xc5\xbe  \xc5\xa1achmat\xc5\xb3 kompozicijos sprendimo var\xc5\xbeybose pasiektus rezultatus. J\xc4\xaf visam laikui suteikia WCSC (iki 2010 m. FIDE). Jis yra \xc5\xbeemesnis u\xc5\xbe tarptautinio meistro titul\xc4\x85. Galioja tik \xc5\xa1achmat\xc5\xb3 kompozicij\xc5\xb3 sprendimo var\xc5\xbeybose.\n_START_SECTION_\nIstorija\n_START_PARAGRAPH_\nPirm\xc4\x85 \xc5\xa1achmat\xc5\xb3 kompozicij\xc5\xb3 sprendimo FIDE meistro titul\xc4\x85 suteik\xc4\x97 FIDE 1997 m. _NEWLINE_Reikalavimai titului gauti laikui b\xc4\x97gant kito. Kad titulai ir normos  turi b\xc5\xabti susieti su reitingais nutarta 2006 m.  Pastoviosios \xc5\xa1achmat\xc5\xb3 komisijos (PCCC) suva\xc5\xbeiavime Vageningene,  Rode 2007 m. padarytas nedidelis pakeitimas. Sekantis keitimas primtas 2010 m. Kretoje, o 2014 m. Berne reikalavimai su\xc5\xa1velninti.\n_START_SECTION_\nReikalavimai\n_START_PARAGRAPH_\nNorintis gauti \xc5\xa0KS FIDE meistro  vard\xc4\x85 privalo \xc4\xafvykdyti normas \xc5\xa1achmat\xc5\xb3 kompozicij\xc5\xb3 sprendimo var\xc5\xbeybose.\n_START_SECTION_\nNormos\n_START_PARAGRAPH_\nNormos titului gauti vykdomos tinkamo lygio turnyre. Tarptautinio  \xc5\xa1achmat\xc5\xb3 kompozicij\xc5\xb3 sprendimo meistro (\xc5\xa0KS FM) norm\xc4\x85 galima \xc4\xafvykdyti,  kai turnyre dalyvauja bent 5 sprend\xc4\x97jai turintys: 2350  ir auk\xc5\xa1tesn\xc4\xaf  \xc5\xa1achmat\xc5\xb3 kompozicij\xc5\xb3 sprend\xc4\x97jo reiting\xc4\x85._NEWLINE_Kad turnyre  sprend\xc4\x97jas \xc4\xafvykdyt\xc5\xb3 \xc5\xa0KS FM norm\xc4\x85,  jo pasirodymo reitingas turnyre tur\xc4\x97t\xc5\xb3 b\xc5\xabti ne ma\xc5\xbeesnis u\xc5\xbe 2450. Be to, jis turi u\xc5\xbeimti  viet\xc4\x85  tarp 2350  reiting\xc4\x85 turin\xc4\x8di\xc5\xb3j\xc5\xb3 dalyvi\xc5\xb3 (kai j\xc5\xb3 6, ne \xc5\xbeemesn\xc4\x99, kaip 6-\xc4\x85j\xc4\x85 viet\xc4\x85).\n_START_SECTION_\nTitul\xc5\xb3 \xc4\xafgijimo s\xc4\x85lygos\n_START_PARAGRAPH_\nTarptautinis  \xc5\xa1achmat\xc5\xb3 kompozicij\xc5\xb3 sprendimo meistras turi \xc4\xafvykdyti norm\xc4\x85 du kartus ir tur\xc4\x97ti 2350 \xc5\xa1achmat\xc5\xb3 kompozicij\xc5\xb3 sprend\xc4\x97jo reiting\xc4\x85._NEWLINE_\xc5\xa0is privalomasis  reitingas turi b\xc5\xabti lengvai randamas bet kuriame oficialaus reitingo s\xc4\x85ra\xc5\xa1e, arba normos turnyro ataskaitoje.\n_START_SECTION_\nTurnyrai\n_START_PARAGRAPH_\nPretendentas \xc4\xaf titul\xc4\x85 turi dalyvauti turnyruose, kuriuose skai\xc4\x8diuojami reitingai ir nustatytos titulams gauti normos. Jiems keliama eil\xc4\x97 reikalavim\xc5\xb3._NEWLINE_Juose turi dalyvauti bent 10 reitinguot\xc5\xb3j\xc5\xb3 sprend\xc4\x97j\xc5\xb3 ( titul\xc5\xb3 norm\xc5\xb3 vykdymui: i\xc5\xa1 ma\xc5\xbeiausiai trij\xc5\xb3 \xc5\xa1ali\xc5\xb3 15 reitinguot\xc5\xb3 sprend\xc4\x97j\xc5\xb3). _NEWLINE_Parinkti \xc5\xa1achmat\xc5\xb3 u\xc5\xbedaviniai turi b\xc5\xabti original\xc5\xabs, arba ma\xc5\xbeai \xc5\xbeinomi spausdinti u\xc5\xbedaviniai. Jiems keliami reikalavimai d\xc4\x97l lygio ir sunkumo, rekomenduojama, kad jie b\xc5\xabt\xc5\xb3  skirting\xc5\xb3 stili\xc5\xb3.    _NEWLINE_Turnyrai, kurie organizuojami, pagal pasaulio \xc4\x8dempionato taisykles, reiting\xc5\xb3 skai\xc4\x8diavimui naudojamas pilnas turnyro koeficientas. Kituose turnyruose reitingo skai\xc4\x8diavimui koeficientas ma\xc5\xbeinamas per puse. _NEWLINE_Tokiuose turnyruose sprendimui turi b\xc5\xabti  pateikta ne ma\xc5\xbeiau  kaip 12-ka skirtingo tipo u\xc5\xbeduo\xc4\x8di\xc5\xb3. \xc5\xa0achmat\xc5\xb3 kompozicijos atrenkamos i\xc5\xa1 septyni\xc5\xb3 grupi\xc5\xb3: tai dviej\xc5\xb3 \xc4\x97jim\xc5\xb3, trij\xc5\xb3 \xc4\x97jim\xc5\xb3, daugelio \xc4\x97jim\xc5\xb3 tiesioginiai \xc5\xa1achmat\xc5\xb3 u\xc5\xbedaviniai, etiudai, sutarto mato, atvirk\xc5\xa1\xc4\x8dio mato ir pasaki\xc5\xa1kosios kompozicijos u\xc5\xbedaviniai. Sprendimui pateikiama ma\xc5\xbeiausiai  po du u\xc5\xbedavinius i\xc5\xa1 5 grupi\xc5\xb3, bet i\xc5\xa1 kiekvienos grup\xc4\x97s pateikt\xc5\xb3 kompozicij\xc5\xb3 skai\xc4\x8dius neturi vir\xc5\xa1yti trij\xc5\xb3._NEWLINE_Turnyras gali b\xc5\xabti padalintas \xc4\xaf ratus, ar vykti kelias dienas. Kai ne vis\xc5\xb3 u\xc5\xbeduo\xc4\x8di\xc5\xb3  teisingas sprendimas vertinamas 5 balais, reiting\xc5\xb3 skai\xc4\x8diavimui turnyro koeficientas koreguojamas. _NEWLINE_Jei \xc4\xaf turnyr\xc4\x85 yra \xc4\xaftraukti pasaki\xc5\xa1kosios kompozicijos u\xc5\xbedaviniai, rekomenduojama, kad j\xc5\xb3 tipas b\xc5\xabt\xc5\xb3 paskelbtas ma\xc5\xbeiausiai prie\xc5\xa1 du m\xc4\x97nesius. Prie\xc5\xa1 pasaulio taur\xc4\x97s atvir\xc4\x85j\xc4\xaf turnyr\xc4\x85 jis tur\xc4\x97t\xc5\xb3 b\xc5\xabti skelbiamas  WFCC ar turnyro organizatoriaus, jei tokia yra,  svetain\xc4\x97je. _NEWLINE_Visi turnyro dokumentai (u\xc5\xbedaviniai su sprendiniais, pilnas rezultat\xc5\xb3 ir reiting\xc5\xb3 s\xc4\x85ra\xc5\xa1as, teis\xc4\x97jo prane\xc5\xa1imas apie var\xc5\xbeyb\xc5\xb3 eig\xc4\x85 ir galimus pa\xc5\xbeeidimus ir t. t.)  per 30 dien\xc5\xb3 po var\xc5\xbeyb\xc5\xb3 pabaigos siun\xc4\x8diami WFCC atstovui (komisijai).  Atstovas (komisija ) gali patvirtinti, ar ne, turnyro atitikim\xc4\x85 reikalavimams ir nustatyti turnyro koeficient\xc4\x85. Galutin\xc4\xaf sprendim\xc4\x85 tvirtina WFCC.\n_START_SECTION_\nLietuvos \xc5\xa1achmat\xc5\xb3 kompozicij\xc5\xb3 sprendimo FIDE meistrai\n_START_PARAGRAPH_\n2019 m.  prad\xc5\xbeioje \xc5\xa1achmat\xc5\xb3 kompozicij\xc5\xb3 sprendimo FIDE meistro titul\xc4\x85 turin\xc4\x8di\xc5\xb3  neliko, kai 2014 m. Vidmantui Satkui buvo suteiktas tarptautinis \xc5\xa1achmat\xc5\xb3 kompozicij\xc5\xb3 sprendimo meistro vardas.'